اقتضاء الصراط المستقیم

"اقتضاء الصراط المستقيم لمخالفة أصحاب الجحيم" ابن تیمیہ کی ایک کتاب ہے جس میں انھوں نے یہود و نصاریٰ اور ان کے تہواروں سے مشابہت اختیار کرنے سے متعلق مسائل پر گفتگو کی ہے۔ یہ کتاب نبی کریم ﷺ کی اس حدیث کی شرح ہے:
> «من تشبه بقوم فهو منهم»
’’جو شخص کسی قوم کی مشابہت اختیار کرے، وہ انہی میں سے ہے۔‘‘
ابن تیمیہ نے یہ کتاب سنہ 715 ہجری سے قبل تصنیف کی۔اقتضاء الصراط المستقيم لمخالفة أصحاب الجحيم. تحقيق ناصر العقل. مكتبة الرشد بالرياض. (1/ 60-62).
 کتاب میں زیر بحث مسائل 
مصنف نے اس کتاب میں مسلمانوں کی غیر مسلم اقوام سے مشابہت اختیار کرنے کی صورت حال پر روشنی ڈالی ہے اور اس سے متعلق شرعی احکام بیان کیے ہیں۔ انھوں نے قرآن کریم، احادیث نبویہ اور سلف صالحین کے اقوال پر اعتماد کرتے ہوئے یہ واضح کیا کہ رسول اللہ ﷺ نے خبر دی تھی کہ آپ کی امت، گذشتہ امتوں جیسے یہود، نصاریٰ، فارس، روم وغیرہ کے طریقوں کی پیروی کرے گی، لیکن اللہ تعالیٰ کے دین کی حفاظت کی وجہ سے ایک گروہ ہمیشہ حق پر قائم رہے گا یہاں تک کہ قیامت آ جائے۔[مقدمة تحقيق اقتضاء الصراط المستقيم، د. ناصر العقل، دار إشبيليا (1/ 30)]

مصنف نے اس کتاب میں ان مختلف بدعات اور شرکیہ افعال پر گفتگو کی جن میں امت مسلمہ مبتلا ہو چکی ہے۔ ساتھ ہی ساتھ انھوں نے تشبہ (مشابہت) اور تقلید کے اثرات پر بھی تفصیل سے روشنی ڈالی اور بتایا کہ کن کن اقوام اور طبقات کی مشابہت سے شریعت نے ہمیں منع فرمایا ہے۔
ابن تیمیہ نے عیدوں اور بدعی تہواروں کے بارے میں بھی مفصل گفتگو کی، نیز ’’رطانة الأعاجم‘‘ یعنی غیر قوموں کی زبان کو بلا ضرورت اپنانے کی بھی وضاحت کی۔ انھوں نے بدعت کا مفہوم اور اس کی مختلف اقسام بھی بیان کیں۔ ساتھ ہی قبور، مزاروں، آثار اور مشاہد کے ساتھ جڑی ہوئی کئی بدعات کی نشان دہی بھی کی۔[مقدمة تحقيق اقتضاء الصراط المستقيم، د. ناصر العقل، دار إشبيليا (1/ 34)]
 کتاب کا موضوع 
اس کتاب کا اصل مقصد اسلام کے ایک اہم اصول کی وضاحت کرنا ہے اور وہ اصول یہ ہے کہ:
> مسلمانوں کو غیر مسلموں سے مشابہت سے بچنا چاہیے، خصوصاً ان کے رسوم و رواج، طور طریقوں اور عیدوں سے۔
نیز یہ کہ اسلامی شریعت نے ہمیں اہل کتاب، عجمی اقوام اور دیگر غیر مسلم گروہوں کے طریقوں کی مخالفت کا حکم دیا ہے۔ اس اصول کی بنیاد قرآن مجید، سنت نبوی، سلف صالحین کے عمل اور آثار کے استقراء پر ہے۔[مقدمة تحقيق اقتضاء الصراط المستقيم، د. ناصر العقل، دار إشبيليا (1/ 37-68)]

 کتاب پر کیے گئے اہم کام 
 . مختارات من اقتضاء الصراط المستقيم
مؤلف: شیخ محمد بن صالح العثیمین
ناشر: دار ابن الجوزی
 . مختارات من كتاب اقتضاء الصراط المستقيم مخالفة أصحاب الجحيم
مؤلف: محمد بن علي بن إبراهيم الضبيعي
اشاعت: پہلی طباعت 1406ھ
 . مهذب اقتضاء الصراط المستقيم مخالفة أصحاب الجحيم
مؤلف: ڈاکٹر عبد الرحمن عبد الجبار
نظر ثانی: شیخ عبد الله الغنيمان
 . التعليق القويم على كتاب اقتضاء الصراط المستقيم
مؤلف: شیخ صالح بن فوزان الفوزان
ناشر: الرسالة العالمية

 حوالہ جات 

زمرہ:تیرہویں صدی کی عربی کتب
زمرہ:اہل سنت و جماعت کی عقائد پر کتب
زمرہ:باب مذہب/متعلقہ مضامین
زمرہ:ویکی ڈیٹا والے صفحات
زمرہ:مرکزی موضوع ویکی ڈیٹا سے ماخوذ